Haderslevhus

Haderslevhus var et dansk slott i Haderslev. Det nevnes første gang i 1326, da Kristoffer IIs sønn satt fanget inntil borgen 3 år senere ble brent ned av jydene.

Christian I underskrev i 1448 sin håndfestning på borgen, og Christian III ble i 1525 stattholder(?) på Haderslevhus, hvor også hans sønn – den senere Frederik II – ble født i 1534.

Da hertug Hans den eldre overtok borgen i 1540 omtales den som et røverrede, og han iverksatte byggingen av Hansborg – Danmarks første renessanseslott.

Da Hertug Hans døde i 1580 arvet Frederik II slottet og i 1597 ble Christian IV viet på Haderslevhus til Anna Kathrine. Senere benyttet han slottet til elskovsmøter med Kirsten Munk.

I 1627 brant store deler av Haderslev og byen ble okkupert av Torquato Conti. I 1644 fulgte Torstensons okkupasjon og slottet ble brent. Det ble ikke oppført igjen og stenene ble i stedet benyttet av byens borgere til gjenoppbyggingen av byen.

 Eksterne lenker 
 Museumsinspektør Lennart Madsens utredning

Kategori:Tidligere danske slott
Kategori:Arkitektur på 1200-tallet